Luokstenės dievturių šventykla
Luokstenės dievturių šventykla (latv. Lokstenes dievturu svētnīca) – 2017 m. gegužės 6 d. atidaryta dievturių šventykla Dauguvos upės saloje prie Pliavinių miestelio. Naudojama dievturių šventėms paminėti. Suprojektuota pagal Latvijos dievturių sandraugos užsakymą. Architektas – Ainaras Markvartas (Ainārs Markvarts), interjero dizaineris – Andrėjus Brokas (Andrejs Broks), Egonas Garklavas (Egons Garklāvs), skulptorius – Janis Karlovas (Jānis Karlovs). Sala ir pastatas priklauso vietos verslininkui, tačiau ji išnuomota Latvijos dievturių sandraugai.